มีอาการท้องเสียหลังทานยาคุมเมื่อวาน คือปกติเป็นคนกินยาคุมก่อนนอน1แผงมี21เม็ดจะกินประมาณช่วง5ทุ่ม และเมื่อวานก็ทานยาปกติแต่หลังจากนั้นไม่ถึงชั่วโมงมีอาการท้องเสียแต่ไม่ได้รุนแรง คือถ่ายแค่รอบเดียวแล้วหยุดก็ไม่ได้ทำอะไรต่อ พอมาวันนี้ก็ทานยาเวลาเดิมและก็ท้องเสียอีก ควรจะทำยังไงคะ ต้องทานซ้ำหรือมีวิธีไหนมั้ยคะ หรือต้องซื้อยาคุมแผงใหม่แล้้้วทานให้ตรงกับเม็ดที่ทานไปมั้ยคะหรือถ้าจะทานซ้ำสามารถทานแผงเก่าได้เลย
สวัสดีค่ะ หากทานยาคุมกำเนิดอยู่ และมีอาการท้องเสียเกิดขึ้นอาจส่งผลต่อการดูดซึมของยาคุมกำเนิดได้ เพราะในขณะที่มีอาการท้องเสีย การเคลื่อนไหวของกระเพาะอาหารและลำไส้ก็จะเกิดขึ้นมากกว่าปกติ และการดูดซึมของลำไส้ก็จะผิดปกติไป ดังนั้น อาจส่งผลต่อประสิทธิภาพของยาคุมที่อาจลดลงได้ อย่างไรก็ตาม ไม่แนะนำให้ทานยาคุมซ้ำ แต่หากจะมีเพศสัมพันธ์ แนะนำควรใช้ถุงยางอนามัยร่วมไปด้วยก่อน และควรใช้ไปจนกว่าจะหายจากอาการท้องเสียไปแล้วประมาณ 7 วันค่ะสำหรับอาการท้องเสียที่เกิดขึ้น ก็ควรดื่มน้ำเปล่ามากๆ และดื่มน้ำเกลือและดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะอาจทำให้ถ่ายมากขึ้นค่ะ